യല്ദോ മോര് ബസേലിയോസ് ബാവായുടെ ഓര്മതിരുനാള് മീനങ്ങാടി കത്തീഡ്രലില് മീനങ്ങാടി: സെന്റ് പീറ്റേഴ്സ് ആന്ഡ് സെന്റ് പോള്സ് യാക്കോബായ സുറിയാനി കത്തീഡ്രല് പള്ളിയില് പരിശുദ്ധ യല്ദോ മോര് ബസേലിയോസ് ബാവായുടെ ഓര്മതിരുനാള് ശനി, ഞായര് ദിവസങ്ങളില് ആചരിക്കും. ശനിയാഴ്ച വൈകുന്നേരം ആറിന് ഇടവക വികാരി ഫാ. ബേബി ഏലിയാസ് കാരക്കുന്നേല് കൊടി ഉയര്ത്തും. 6.30 ന് പരിശുദ്ധ യല്ദോ മോര് ബസേലിയോസ് ബാവായുടെ നാമത്തില് ചീരാംകുന്നിലുള്ള കുരിശുംതൊട്ടിയില് സന്ധ്യാപ്രാര്ത്ഥന, 7.30 ന് പ്രസംഗം എന്നിവയും ഞായറാഴ്ച രാവിലെ 6.30 നും 8.30 നും വിശുദ്ധ കുര്ബാനയും മധ്യസ്ഥ പ്രാര്ഥനയും നടത്തും. 11 ന് കൊടി ഇറക്കുന്നതോടെ തിരുനാള് സമാപിക്കും. ശുശ്രൂഷകള്ക്ക് വികാരി ഫാ. ബേബി ഏലിയാസ് കാരക്കുന്നേല്, ഫാ. എല്ദോ അതിരന്പുഴയില്, ഫാ. കെന്നി ജോണ് മാരിയില്, ഫാ. അനൂപ് ചാത്തനാട്ടുകുടി എന്നിവര് നേതൃത്വം നല്കും.